**Коронавирустық инфекцияның таралуына жол бермеу бойынша шаралар кезеңінде мектепалды даярлық топтары балалары үшін қашықтықтан оқытуды ұйымдастыру бойынша**

**ұсынымдар**

 **Мектепке дейінгі ұйым басшылары:**

- балаларды мектепалды даярлыққа қашықтықтан оқытуды ұйымдастыру және ата - аналардың (балалардың заңды өкілдерінің) хабардар болуын қамтамасыз ету мақсатында:

- қашықтықтан оқытудың барлық қатысушыларының (педагогтер, тәрбиеленушілер, ата – аналар / балалардың заңды өкілдері) бейнесабақтардың басталу күнін көрсете отырып, мектепалды даярлық балаларын қашықтықтан оқытуды ұйымдастыру туралы хабардар болуын;

- қашықтықтан оқытуды өткізу үшін әр отбасында интернет-ресурстар, (вацап), байланыстың қолжетімді түрлерінің тізімін мектепалды даярлық топтары педагогтерінде қалыптастыруды;

- сауат ашу (аптасына 2 сағат), математика (аптасына 2 сағат) және қоршаған ортамен танысу (аптасына 1 сағат) бойынша қашықтықтан оқыту сабақтарының кестесін педагогтердің құрастыруын;

- өткен материалдарды ескере, педагогтердің демонстрациялық материалдарды, дидактикалық ойындарды, карточкаларды кеңінен қолдана отырып, бір айға қашықтықтан оқыту (бейнеоқыту) сабақ конспектілерін әзірлеуін;

- бейнесабақтар орналастырылатын, мектепалды даярлық сыныптарының (топтарының) педагогтері әлеуметтік желілерде (Whatsаpp чаттар, контактіде және телеграммда) топ құруды;

- ата - аналармен өзара қарым - қатынасты қамтамасыз ету үшін, ата -аналар педагогке баланың орындаған тапсырмаларын жіберуі үшін, сондай -ақ сабақ барысында, баланың бейнесабақтарды қабылдауы туралы және т.б. барлық нақтылайтын сұрақтарды жолдаулары үшін кері байланыс жасауды ұйымдастыру.

 **Басшылардың орынбасарлары, әдіскерлер:**

- мектепке дейінгі тәрбие мен оқытудың үлгілік оқу бағдарламасын (ҚР БҒМ 2016 жылғы 12 тамыздағы №499 бұйрығы) балалардың меңгеруіне бағытталған қашықтықтан оқытуды ұйымдастыру;

- мектепалды жасындағы балаларды педагогтермен бірге қашықтықтан оқытуды қамтамасыз ету;

- педагогтың бейнесабақтарына мониторинг жүргізу және балалармен, ата-аналармен кері байланыс жасау;

- жұмысты ұйымдастыру туралы қашықтықтан оқытудың барлық қатысушыларының (педагогтердің, тәрбиеленушілердің, білім алушылардың, ата-аналардың/балалардың заңды өкілдерінің) жылдам хабардар болуына ықпал ету;

- балаларды қашықтықтан оқыту нәтижелері туралы педагогтермен ағымдағы айдың әрбір 10 күнінде бейнеталқылау өткізу.

**Педагогтерге:**

- қашықтықтан оқыту нәтижелерін ескере отырып, үнемі бейнесабақ конспектілеріне түзету жұмыстарын жүргізу;

- сабақ конспектілерін және бейнесабақтарды басшының оқу-тәрбие жұмысы жөніндегі орынбасарымен, әдіскермен келісу;

- бекітілген қашықтықтан оқыту кестесіне сәйкес бейнесабақтарды өткізу;

- тәрбиеленушілер мен ата-аналар үшін, оның ішінде ерекше білім беру қажеттілігі бар балалар үшін жеке консультациялар өткізу;

- қашықтықтан оқытудың барлық қатысушыларымен нақты кері байланысты қамтамасыз ету;

- жүргізілген жұмыс және оның нәтижелері туралы әкімшілікті бейнеконференцияда хабардар ету.

 **Ата-аналар немесе тәрбиеленушілердің заңды өкілдері:**

- сабақ кестесімен (ҰОҚ), қашықтықтан оқытуды өткізу процесімен танысады;

- Whatsapp чаттар, телеграмм және т. б. арқылы педагогтермен күнделікті байланыста болады;

 - қашықтықтан оқыту үшін балаларға уақытылы жағдай жасайды, тәрбиеленушіге бақылауды жүзеге асырады;

- бейнесабақ (бейнежазба, фото және т.б. ) процесінде орындалған тапсырмаларды күн сайын педагогке ұсынады.